stanford-oval/wikipedia huggingface dataset:
Lunni
Levinneisyys

Lunnit pesivät Pohjois-Euroopassa Atlantin ja Jäämeren rannikoilla, Islannissa, Grönlannin rannikolla ja Pohjois-Amerikan itärannikolla. Eteläisimmät esiintymät ovat Ranskan Bretagnessa ja Englannin lounaiskolkassa. Lunnit ovat enimmäkseen muuttolintuja ja talvehtivat avomerellä Atlantilla, Pohjanmerellä, Välimerellä sekä Grönlannin ja Newfoundlandin vesillä. Se on tavattu Suomessa noin 50 kertaa, joista pääosa havainnoista on tehty talvimyrskyjen aikana Pohjois-Suomeen harhautuneista linnuista, eteläisimmän havainnon tapahtuen peräti Pohjois-Karjalassa asti.
Elinympäristö

Lunnit viihtyvät valtamerten rannikoiden lintuvuorilla ja -saarilla, joilla ne pesivät suurina yhdyskuntina yhdessä muiden ruokkilintujen kanssa.
Lisääntyminen

Lunnit kaivavat pesäkolonsa itse tai käyttävät vanhaa pikkuliitäjän tai kaniinin koloa, joskus harvoin kallionhalkeamaa tai -koloa. Pesäkolon pituus on keskimäärin 1,5 metriä. Pari käyttää samaa pesäkoloa vuodesta toiseen, jos pesinnät onnistuvat. Itse pesäkolo on käytävän perukassa, ja se on vuorattu höyhenillä, kasvikuiduilla ja lehdillä. Sekä koiras että naaras osallistuvat pesäkolon kaivamiseen. Naaras munii yleensä vain yhden munan, joskus harvoin kaksi, mutta silloin on mahdollisesti kaksi naarasta muninut samaan pesään. Muninnan ajankohta vaihtelee alueittain; Islannissa ja Pohjois-Norjassa se on touko-kesäkuussa. Haudonta kestää noin 40 päivää, ja naaras hautoo tavallisesti koirasta aktiivisemmin. Molemmat emot ruokkivat poikasta. Pesäpoikasaika vaihtelee suuresti ollen keskimäärin noin seitsemän viikkoa. Nuori lintu on sukukypsä tavallisesti viisivuotiaana, poikkeuksellisesti jo kolmi- tai nelivuotiaana.
Ravinto

Lunnin ravintoa on tutkittu paljon. Se syö enimmäkseen merikalaa, aikuiset linnut myös selkärangattomia, pääasiassa äyriäisiä. Se saalistaa päivällä ja sukeltaa saaliinsa tavallisesti noin 15 metrin syvyydestä, joskus jopa 50 metristä. Poikaselle se vie useita pieniä kaloja kerralla, jolloin kalat ovat nokassa poikittain. Ennätys on 61 tuulenkalaa ja yksi Gaidropsarus vulgaris saman linnun nokassa. Tavallisimmat saaliskalat ovat merituulenkala, pikkutuulenkala, isotuulenkala, kilohaili, silli, villakuore, makrilli, jäämerenseiti, turska ja valkoturska.
Aiheesta muualla

Lunni Lintukuva-verkkopalvelussa
Nuori lunni
Lunni lennossa.
Fratercula arctica grabae
Maali (urheiluväline)

Tyypillinen jalkapallomaali
Maali on urheilukentällä esine, johon lajin peliväline yritetään siirtää sääntöjen mukaisesti eli tehdä maali. Maali koostuu usein rautakehikosta ja verkosta, mutta esimerkiksi amerikkalaisessa jalkapallossa maalina toimii eräänlainen maalihaarukka, jonka läpi soikea pallo yritetään potkaista. Useissa joukkuepeleissä vastustajana olevan joukkueen maalintekoa pyrkii estämään maalivahti.
Eri pallopelien maaleja > Amerikkalainen jalkapallo

Amerikkalaisen jalkapallon maali on Y-kirjainta muistuttava maalihaarukka, jonka poikkipuu on 3,05 metrin korkeudella ja pystypuiden väli 5,6 metriä.
Eri pallopelien maaleja > Jalkapallo

Jalkapallomaali on 7,32 metriä leveä ja 2,44 metriä korkea.
Eri pallopelien maaleja > Jääkiekko

Jääkiekossa maali on 1,22 metriä korkea, 1,83 metriä leveä ja pituus maaliviivan etureunasta verkon takareunaan 1,12 metriä. Tuon pituuden on kuitenkin oltava vähintään 60 senttimetriä (Suomen jääkiekkoliiton virallinen sääntökirja). Maalin sisäpuoliset tukirakenteet maalipylväitä lukuun ottamatta päällystetään valkoisella pehmusteella. Pohjakehikon sisäpinnan osalta pehmustuksen päät eivät saa ulottua 10 senttimetriä lähemmäksi tolppia ja pehmusteet täytyy kiinnittää siten, etteivät ne estä kiekon menemistä kokonaan maaliviivan ylitse.
Eri pallopelien maaleja > Salibandy

Salibandymaalin koko on 160 × 115 ja syvyys 65 senttimetriä ja sen täytyy turvallisuussyistä olla irtonainen.
Maalihaarukka
Jääkiekkomaali
Salibandymaali
Arthur Farrell

Arthur Farrell
Arthur "Art" Farrell (8. helmikuuta 1877 – 7. helmikuuta 1909) oli kanadalainen jääkiekkoilija joka pelasi ammattilaisena McGill Universityn joukkueessa 1890-luvulla ja sittemmin Montreal Shamrocksissa Canadian Amateur Hockey Leaguessa. Montrealissa syntynyt Farrell auttoi Shamrocksia saavuttamaan Stanley Cupin mestaruudet vuosina 1899 ja 1900.
Farrell kirjoitti ensimmäisen jääkiekkoa käsittelvän kirjan, Hockey: Canada's Royal Winter Game, vuonna 1899, ja siitä tiedetään olevan jäljellä vain neljä kappaletta. Hän kirjoitti vielä kaksi käsikirjatyyppistä teosta kiekkoilusta: Ice Hockey and Ice Polo Guide ja How to Play Ice Hockey.
Farrell kutsuttiin Hockey Hall of Fameen 1965 pelaajana.
Aiheesta muualla

Elämäkerta: Arthur Farrell (englanniksi)
LegendsOfHockey.net: Arthur Farrell (englanniksi)
Read Hockey: Canada'a Royal Winter Game online at Library and Archives Canada
Barbero

Barbero on muun muassa seuraavien henkilöiden sukunimi:
Gerardo Barbero (1961–2001), argentiinalainen shakin suurmestari
Luigi Barbero (1905–1971), italialainen roomalaiskatolinen piispa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Arthur Foote

Arthur Foote
Arthur William Foote (5. maaliskuuta 1853 Salem, Massachusetts – 8. huhtikuuta 1937 Boston, Massachusetts) oli yhdysvaltalainen säveltäjä, urkuri, pianisti ja musiikkipedagogi.
Foote opiskeli harmoniaa Stephan Emeryn johdolla New England Conservatory of Musicissa vuosina 1867–70 ja osallistui John Knowles Painen pitämille kontrapunktin sekä fuugan kursseille Harvard Collegessa vuosina 1870–4. Hän sai taiteiden maisterin arvon. Footen muita opettajia olivat Benjamin Johnson Lang pianon- ja urkujensoitossa sekä Stephen Heller Ranskassa vuonna 1883.
Palattuaan kotimaahansa Foote opetti pianon- ja urkujensoittoa sekä sävellystä Bostonissa. Hän toimi myös urkurina ensin Bostonin Disciples-kirkossa (1876–8) ja sitten unitaarien First Churchissa (1878–1910). Hän esiintyi usein Kneisel-kvartetin kanssa vuosien 1890–1910 aikana esittäen myös useita omia teoksiaan. Hän oli American Guild of Organistsin perustajajäsen ja vuosina 1909–12 puheenjohtaja. Hän kuului New England Conservatory of Musicin henkilökuntaan ja tuli vuonna 1898 valituksi Kansallisen taide- ja kirjallisuusinstituutin jäseneksi.
Footen musiikki seuraa romanttisia perinteitä. Hän muodosti niin kutsutun Boston Six -ryhmän (myös Second New England School) yhdessä John Knowles Painen, Horatio Parkerin, George Chadwickin, Edward MacDowellin ja Amy Beachin kanssa. Hän tuli tunnetuksi etenkin lauluistaan, kuoroteoksistaan ja kamarimusiikistaan; suosiota saavuttaneiden teosten joukossa on vuonna 1907 e-mollissa sävelletty sarja jousille. Footen matka Bayreuthin musiikkijuhlille (1876) antoi innoituksen osaan hänen kuoroteoksistaan, kuten sävellyksiin The Farewell of Hiawatha ja The Wreck of the Hesperus. Bostonin sinfoniaorkesteri kantaesitti hänen orkesterituotantoaan. Foote julkaisi pedagogiset kirjat Modern Harmony in Its Theory and Practice (W. R. Spaldingin kanssa, 1905), Some Practical Things in Piano Playing (1909) ja Modulation and Related Harmonic Questions (1919). Hänen omaelämäkertansa painoi yksityisesti hänen tyttärensä Katharine Foote Raffy Massachusettsin Norwoodissa vuonna 1946.
Aiheesta muualla

IMSLP: Arthur Foote: nuotteja
Avaa silmäsi

| Avaa silmäsi> Abre los ojos |
| --- | --- |

Ohjaaja:  Alejandro Amenábar
Käsikirjoittaja:   Alejandro Amenábar  Mateo Gil 
Tuottaja:   Fernando Bovaira  José Luis Cuerda 
Säveltäjä:   Alejandro Amenábar  Mariano Marín 
Kuvaaja:  Hans Burman
Leikkaaja:  María Elena Sainz de Rozas
Pääosat:   Eduardo Noriega  Penélope Cruz  Chete Lera  Najwa Nimri 
Valmistustiedot
Valmistusmaa:  Espanja, Ranska, Italia
Tuotantoyhtiö:   Las Producciónes del Escorpión  Les Films Alain Sarde S.A.  Lucky Red  Sogetel (Sociedad General de Televisión)  Canal+ España 
Levittäjä:  Artisan Entertainment Netflix iTunes
Ensi-ilta:  19. joulukuuta 1997
Kesto:  117 minuuttia
Alkuperäiskieli:  espanja
Aiheesta muualla
IMDb 
Elonet
AllMovie
Infobox OKNimi-testi OK: 
Avaa silmäsi (esp. Abre los ojos, engl. Open Your Eyes) on vuonna 1997 ensi-iltansa saanut espanjalainen elokuva, jonka on ohjannut Alejandro Amenábar. Amenábar  käsikirjoitti elokuvan Mateo Gilin kanssa.
Cameron Crowen ohjaama Vanilla Sky (pääosassa Tom Cruise) vuodelta 2001 on yhdysvaltalainen uudelleenfilmatisointi tästä elokuvasta. Penélope Cruz näyttelee molemmissa versioissa, jotka eroavat lähinnä loppuratkaisun osalta.
Näyttelijät

| 0 | 1 | 2 |
| --- | --- | --- |
|  Eduardo Noriega  | … |  César   |
|  Fele Martínez  | … |  Pelayo   |
|  Penélope Cruz  | … |  Sofia   |
|  Najwa Nimri  | … |  Nuria    |
|  Chete Lera  | … |  Antonio   |
Elokuvamusiikki

Soundtrack-albumit:
| Vol>  #1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | ”Glamour” (Amphetamine Discharge)  | 6.03 |  |  |  |  |  |  |  |
| 2. | ”Risingson” (Massive Attack)  | 5.29 |  |  |  |  |  |  |  |
| 3. | ”El detonador EMX-3” (Chucho)  | 5.17 |  |  |  |  |  |  |  |
| 4. | ”How do” (Sneaker Pimps)  | 5.04 |  |  |  |  |  |  |  |
| 5. | ”Sick of you” (Onion)  | 4.28 |  |  |  |  |  |  |  |
| 6. | ”T-sebo” (Side Effects)  | 5.44 |  |  |  |  |  |  |  |
| 7. | ”Flying away” (Smoke City)  | 3.50 |  |  |  |  |  |  |  |
| 8. | ”Arrecife” (Los Coronas)  | 3.11 |  |  |  |  |  |  |  |
| 9. | ”Yo mismo” (If)  | 3.37 |  |  |  |  |  |  |  |
| 10. | ”Tremble (goes the night)” (The Walkabouts)  | 5.02 |  |  |  |  |  |  |  |
| 11. | ”El detonador remix” (Chucho / Side Effects)  | 5.01 |  |  |  |  |  |  |  |
| Vol>  #2 (Instrumentaali) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | ”Abre los ojos” | 2.28 |  |  |  |  |  |  |  |
| 2. | ”Sofía” | 1.12 |  |  |  |  |  |  |  |
| 3. | ”Soñar es una mierda” | 1.04 |  |  |  |  |  |  |  |
| 4. | ”La operación” | 1.33 |  |  |  |  |  |  |  |
| 5. | ”¿Dónde está Sofía?” | 0.54 |  |  |  |  |  |  |  |
| 6. | ”El parque” | 3.08 |  |  |  |  |  |  |  |
| 7. | ”Hipnosis” | 2.20 |  |  |  |  |  |  |  |
| 8. | ”Quítate la careta” | 2.56 |  |  |  |  |  |  |  |
| 9. | ”Eres mi mejor amigo” | 2.41 |  |  |  |  |  |  |  |
| 10. | ”La única explicación” | 2.05 |  |  |  |  |  |  |  |
| 11. | ”Quiero verte” | 6.38 |  |  |  |  |  |  |  |
| 12. | ”Esa sonrisa” | 0.53 |  |  |  |  |  |  |  |
| 13. | ”Deja vu” | 1.51 |  |  |  |  |  |  |  |
| 14. | ”Excarcelación” | 4.28 |  |  |  |  |  |  |  |
| 15. | ”La vida” | 1.46 |  |  |  |  |  |  |  |
| 16. | ”La azotea” | 5.21 |  |  |  |  |  |  |  |
| 17. | ”Créditos finales” | 3.31 |  |  |  |  |  |  |  |
Avaa silmäs

| Avaa silmäs RJaarli |
| --- | --- | --- |

Studioalbumin tiedot
 Äänitetty : 2009 S-Prod. studio
 Julkaistu: 2009
 Formaatti: CD
 Tyylilaji: rap
 Levy-yhtiö: Pass The Mic Organization
RJaarlin muut julkaisut
|   | Avaa silmäs 2009 | Onks ollu mitään 2011 |
Avaa silmäs on suomalaisen rap-artisti RJaarlin esikoisjulkaisu. Se julkaistiin vuoden 2009 loppupuolella Pass The Mic Organization -levy-yhtiön kautta. Levyn masteroinnissa on ollut mukana Matte.
Kappaleet

Avaasilmäs (mukana Eemeli)
Tekojenseurauksia
Hitailla
Synninpäästö (mukana Pikkolo)
Faktahommaa
Mieti
Vääräsuunta (mukana Mike)
Tanssiriemusta
Aseeton (mukana Levil)
Kunneslopulta (mukana Eemeli)
Sunnuntai (mukana Oiva Vedätys, Pikkolo, Puge, Jake & Sugar Ray Nixxa)
Loppuun alkuun koskettaa (Outro, mukana Eemeli)
Arvostelut

Tuoreet Platat:
Baquba

| Baquba (عقوبة, Ba‘qūba) |
| --- | --- |

 Baquban sijainti Bagdadista pohjoiseen.
 Baquba
 Koordinaatit: 33.753°N, 44.644°E 
Valtio:  Irak
Maakunta:  Diyala
Piirikunta:  Baquban piirikunta
Väkiluku (2013)  (koko Baquban piirikunnan väestö):  410 000
Infobox OKVirheellinen NIMI-arvo: 
Baquba (arab. عقوبة‎‎, Ba‘qūba; arameaksi ܒܰܩܽܘܒܰܐ Baʿqūba) on Irakin itäosan Diyalan kuvernoraatin keskuskaupunki.  Se sijaitsee linnuntietä noin 55 kilometriä Bagdadin keskustasta pohjoiseen. Baquban piirikunnan väkiluvuksi arvioitiin vuonna 2013 noin 410 000 (36 % koko maakunnan 1,134 miljoonasta asukkaasta). Vuonna 2003 kaupungin väkiluvuksi arvioitiin 160 000.
Kaupungin nimi juontuu ’Jaakobin huonetta’ tarkoittavista aramean kielen sanoista Bāya ʿqūbā. Nykyisen kaupungin paikalla oli asutusta jo ennen islamin aikaa. Abbasidikalifaatin (750–1258) aikaan kaupunki oli vauras ja tunnettu taateli- ja hedelmätarhoistaan; kaupunkia ympäröi ravinteikas, monien kyläyhteisöjen asuttama maaperä.
Baquba sijaitsee Diyalajoen varrella, muinaisen idästä Bagdadiin johtavan silkki- ja maustekauppareitin varrella. Ensimmäisen maailmansodan aikana monet assyyrialaiset kristityt hakivat suojaa kaupungista. Nykyään Bagdadista Iraniin johtava valtatie ja rautatie kulkee kaupungin kautta.
Aiheesta muualla

Kuvia tai muita tiedostoja aiheesta Baquba Wikimedia Commonsissa
Mohammed Tawfeeq & Greg Botelho: ISIS claims suicide bombing in central Iraqi city of Baquba that kills at least 30  10.8.2015. cnn.com. Viitattu 1.10.2015. (englanniksi)
Abdelhak Mamoun: URGENT: ISIS executes woman, holds more than 7 women near Baquba (7.10.2014) (englanniksi) (iraqinews.com)
Laura Smith-Spark, Nic Robertson & Mohammed Tawfeeq: Iraq crisis: ISIS advances on Baquba as U.S. moves firepower to region  17.-18.6.2014. cnn.com. Viitattu 1.10.2015. (englanniksi)
Leon Watson:Battle for Baquba: Isis Sunnis wrestle with Shiite Iraqis for control of the last major town before Baghdad as country splits along sectarian lines (17.6.2014) (englanniksi) (dailymail.co.uk)
Iraq rebels battle for Baquba city (17.6.2014) (englanniksi) (aljazeera.com)
Iraq Bombing Kills At Least 43 Outside Sunni Mosque In Baquba (Reuters, 17.5.2013) (englanniksi) (huffingtonpost.com)
Baquba Airfield, 33°45'00"N 044°38'28"E (englanniksi) (globalsecurity.org)
Murphy: An Iraqi city becomes turnaround story (Oct. 2005)[vanhentunut linkki] (englanniksi) (csmonitor.com)
Bazin

Bazin on ranskalainen sukunimi muun muassa seuraavilla henkilöillä:
André Bazin (1918–1958), ranskalainen elokuva-arvostelija ja -esseisti
Catherine Bazin (s. 1950), ranskalainen yleisurheilija
Claude Bazin de Bezons (1617–1684), ranskalainen asianajaja ja poliitikko sekä Ranskan akatemian jäsen
François Emmanuel Joseph Bazin (1816–1877), ranskalainen oopperasäveltäjä
Hervé Bazin (1911–1996), ranskalainen kirjailija
René Bazin (1853–1932), ranskalainen kirjailija, Ranskan akatemian jäsen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bazin”, voi hakea sivunnimihaulla, laajalla sivunnimihaulla tai tekstihaulla.
Ayla Kell

Ayla Marie Kell (s. 7. lokakuuta 1990 Los Angeles, Kalifornia) on yhdysvaltalainen televisionäyttelijä ja balettitanssija. Hänet tunnetaan parhaiten tv-sarjasta Näytön paikka (engl. Make It or Break It), jossa hän esittää yhtä päähahmoista. Kell on lisäksi esiintynyt sarjoissa kuten Veljemme on nero, Weeds ja CSI: Miami.
Kell aloitti uransa tanssijana. Hän harrasti balettia lapsesta saakka ja esiintyi American Ballet Theatressa sekä Hollywoodin Kodak Theatressa. Kell esiintyi muun muassa  Pähkinänsärkijässä Gretan roolissa ja opiskeli losangelesilaisessa tanssiakatemiassa 15 vuoden ajan. Hän on näyttelemisen ja tanssin lisäksi esiintynyt Disneyn, Sonyn, Mattelin ja Pringlesin mainoksissa.
Kell seurustelee näyttelijä Sterling Knightin kanssa.
Aiheesta muualla

Ayla Kell Internet Movie Databasessa. (englanniksi)
Bentsyylivioletti

| Bentsyylivioletti |
| --- | --- |

Tunnisteet
CAS-numero:  1694-09-3
PubChem CID:  5284479
Ominaisuudet
Molekyylikaava:  C39H41N3O6S2Na
Sulamispiste:  245–250 °C
Bentsyylivioletti (C39H41N3O6S2Na) on violetti väriaine, jota on käytetty muun muassa elintarvikevärinä sekä kosmetiikkavärinä. Sen sulamispiste on melko korkea, 245-250 astetta.
Bennettitales

| Bennettitales |
| --- | --- |
 Bennettitalesin kukkamainen rakenne Sedwick Museumissa
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Lahko::  Bennettitales  Engler
Katso myös
   Bennettitales Wikispeciesissä   Bennettitales Commonsissa 
Infobox OKNimi-testi OK: 
Bennettitales on sukupuuttoon kuollut siemenkasvilahko. Lahko kukoisti mesotsooisella maailmankaudella, ja sen uskotaan hävinneen liitukaudella. Bennettitales-kasvit olivat noin 0,5–2 metriä korkeita.
Lahko on nimetty englantilaisen puutarhurin J. J. Bennettin mukaan. Ensimmäinen fossiili löydettiin Isosta-Britanniasta vuonna 1825.
Autumn Leaves (Daniel Kajmakoskin kappale)

| Autumn Leaves |
| --- | --- |

Kappaleen tiedot
Esittäjä(t):  Daniel Kajmakoski
Säveltäjä(t):  Joacim Persson
Sanoittaja(t):  Joacim Persson
Euroviisutiedot
Vuosi:  2015
Maa:  Pohjois-Makedonia
Kieli:  englanti
Sijoitus semifinaalissa:  15.
Pisteet semifinaalissa:  28
Sanat:  sanoitus
Video:  videolinkki
Autumn Leaves (suom. Syksyn lehdet, alun perin Lisja esenski) on Daniel Kajmakoskin kappale, jolla hän edusti Pohjois-Makedoniaa (tai tuolloista Makedonian tasavaltaa) Eurovision laulukilpailussa 2015. Kappale sai ensimmäisessä semifinaalissa 28 pistettä, jäi sijalle 15 eikä päässyt finaaliin.
Maija Mehiläinen (piirrossarja)

| Maija Mehiläinen> Mitsubachi Maaya no Bōken |
| --- | --- |
Tyyli:  seikkailu, anime
Kestoaika:  noin 25 minuuttia
Alkuperämaa:   Japani  Länsi-Saksa  Itävalta
Alkuperäiskieli:  japani saksa
Verkko:   TV Asahi  Yle TV1  C More Juniori
Esitetty:   1. huhtikuuta 1975 – 20. huhtikuuta 1976
Tuotantokausia:  1
Jaksoja:  104 Luettelo jaksoista
Tuotanto
Ohjaaja(t):  Hiroshi Saitō, Mitsuo Kaminashi and Seiji Endō
Tuotantoyhtiö(t):  Nippon Animation
Aiheesta muualla
IMDb 
Maija Mehiläinen (みつばちマーヤの冒険 / Mitsubachi Maaya no Bōken) on vuosina 1975–1982 tehty saksalais-japanilais-itävaltalainen 104-osainen anime-piirrossarja, joka perustuu saksalaisen kirjailijan Waldemar Bonselsin satuun Maija Mehiläinen. Alkuperäinen vuonna 1975 valmistunut sarja käsitti 52 osaa ja sen tuotti Zuiyo and Nippon Animation. Vuonna 1982 valmistui Nippon Animationin ja TV Osakan tuottama 52-osainen jatkosarja Shin Mitsubachi Maaya no Bōken. Sarja on ollut suosituin Saksassa, jossa sitä on näytetty televisiossa jatkuvasti vuoden 1976 jälkeen.
Sarjan tunnusmusiikin sävelsi tšekkoslovakialainen Karel Svoboda.
Sarja Suomessa

Sarja on nähty myös Suomen televisiossa ensimmäisen kerran Yle TV1-kanavalla 28. joulukuuta 1986 alkaen. Sen jälkeen se on esitetty uusintana muutamaan otteeseen. Viimeisin uusinta on vuodelta 2005 ja sitä esitettiin lasten kesälomien aikaan. Myöhemmin sarjaa on esitetty C More Juniori -maksutelevisiokanavalla, jolloin sarja on uudelleen jälkiäänitetty.
Sarjasta on kolme suomenkielistä jälkiäänitystä. Ensimmäinen jälkiäänitys on Yleisradion, jonka jälkeen sarja on jälkiäänitetty Tuotantotalo Wernen ja C Moren toimesta.
Sarjan ensimmäisen suomenkielisen jälkiäänityksen suomensivat ja ohjauksesta vastasivat Maija-Liisa Vuorjoki (jaksot 1-42) ja Jertta Ratia-Kähönen (jaksot 43-104). Äänirooleissa esiintyvät muun muassa Matti Ruohola, Tuija Westerholm, Aune Lind ja Jarmo Heikkinen (jaksot 43-104). Tunnuslauluina vastasivat Satu Vuorjoki (jaksot 1-42) ja Ona Kamu (jaksot 43-104).
Sarjan jaksoja on julkaistu Suomessa myös VHS-kasetteina 1990- ja 2000-luvulla sekä DVD:nä Pan Visionin ja viimeisimpänä Atlantic Filmin julkaisemana. Pan Visionin DVD-julkaisuissa on alkuperäinen Yleisradion jälkiäänitys ja Atlantic Filmin DVD-julkaisuissa on uusi C Moren jälkiäänitys.
Sarja Suomessa > Sarjakuvalehti

Anime-sarjaan pohjautunut sarjakuvalehti ilmestyi Suomessa 1986–1990. Samaan aikaan olivat suosittuja myös Peukaloisen retket -anime ja -sarjakuva.
Sarja Suomessa > VHS-julkaisut

Maija Mehiläinen – Pikku Maija (sisältää jaksot: Maijan syntymä, Maija oppii lentämään, Maija ja sudenkorento) Kesto: 73 min. Suomalainen Jälkiäänitystyö: Tuotantotalo Werne 1995. Suomenkieliset äänet: Meri Holopainen, Olli Parviainen, Maija-Liisa Peuhu, Antti Pääkkönen, Jarkko Tamminen. Tunnuslaulut: Okko Kamu, Satu Vuorjoki.
Maija Mehiläinen – Maijan Ystävät (sisältää jaksot: Maija ja muurahaiset, Maija kohtaa ihmisen, Lukki nimeltä Tekla) Kesto: 73 min. Suomalainen Jälkiäänitystyö: Tuotantotalo Werne 1995. Suomenkieliset äänet: Meri Holopainen, Olli Parviainen, Maija-Liisa Peuhu, Antti Pääkkönen, Jarkko Tamminen. Tunnuslaulut: Okko Kamu, Satu Vuorjoki.
Tämän lisäksi 1990-luvulla myös Suomen Kunnallispalvelu Oy julkaisi jaksoja VHS-kasetteina. Kukin kasetti sisälsi kaksi jaksoa. Näissä oli alkuperäinen Yleisradion jälkiäänitys.
Sarja Suomessa > DVD-julkaisut

Vuosina 2005–2008 Pan Vision julkaisi kuusi DVD:tä joilla on yhteensä 26 jaksoa, sekä vuonna 2008 kuuden DVD:n kokoelmaboxin jossa yhteensä 26 jaksoa.
Vuosina 2012–2014 Atlantic Film julkaisi 11 yksittäistä DVD:tä, sekä vuonna 2013 kuuden ensimmäisen DVD:n kokoelmaboxin jossa yhteensä 24 jaksoa. Näissä oli YLE:n jälkiäänitys vaikka DVD:n etukannessa mainittiin C More Juniori kanavalogo, joka teki uudet jälkiäänitykset sarjalle.
Autumn Peltier

Autumn Peltier (s. 27. syyskuuta 2004 Manitoulin, Ontario) on kanadalainen kansalaisaktivisti, joka toimii Pohjois-Amerikan alkuperäisasukkaiden oikeuksia ajavissa liikkeissä sekä ympäristöliikkeissä. 
Anishinaabe-kansaan kuuluva Peltier on kotoisin Ontarion Manitoulinin saarella sijaitsevasta Wiikwemkoongin reservaatista ja asuu Ottawassa.
Peltier tuli maailmanlaajuisesti tunnetuksi vuonna 2018, jolloin hän YK:n yleiskokouksessa pitämässään puheessa kehotti maailman johtajia panostamaan vesiensuojeluun. Hän on osallistunut myös muun muassa Maailman talousfoorumin keskustelutilaisuuksiin ilmastonmuutoksen vaikutuksista. Vuonna 2019 Peltier valittiin BBC:n julkaisemalle vaikutusvaltaisten naisten 100 Women -listalle. Peltier on saanut lukuisia palkintoja ja tunnustuksia. Hän on ollut muun muassa ehdolla Kansainvälisen lasten rauhanpalkinnon saajaksi 2017, 2018 ja 2019.
Barbezieux-Saint-Hilaire

Barbezieux-Saint-Hilaire on kunta Charenten departementissa Poitou-Charentesin hallintoalueella Ranskassa. Kunnassa oli 4 819 asukasta vuoden 1999 väestönlaskennassa. Barbezieux-Saint-Hilairen pinta-ala on 27 neliökilometriä.
Aiheesta muualla

Kuvia tai muita tiedostoja aiheesta Barbezieux-Saint-Hilaire Wikimedia Commonsissa
Ayi Kwei Armah

| Ayi Kwei Armah |
| --- | --- |
 Ayi Kwei Armah vuonna 2010
Henkilötiedot
Syntynyt: 1939 (ikä 84–85) Sekondi-Takoradi, Brittiläinen Kultarannikko (nykyinen Ghana)
Kansalaisuus:  Ghana
Ammatti:  kirjailija
Aiheesta muualla
Löydä lisää kirjailijoitaKirjallisuuden teemasivulta
Ayi Kwei Armah (s. 1939) on ghanalainen kirjailija. Hän syntyi Sekondi-Takoradissa fantenkielisille vanhemmille.
Armah lähti Ghanasta vuonna 1959 ja aloitti Groton Schoolin Massachusettsissa. Sieltä päästyään hän lähti Harvardin yliopistoon ja lopulta Algeriaan kielenkääntäjäksi Révolution Africaine -lehdelle. Palattuaan synnyinmaahansa 1964 hän teki kirjoitustyötä kansalliselle televisiolle ja toimi englanninopettajana.
Vuosina 1967–1968 Armah toimitti Jeune Afrique -lehteä Pariisissa. Hän opiskeli sen jälkeen vuoteen 1970 Columbian yliopistossa ja on luonut pitkän uran yliopistoissa muun muassa Lesothossa, mutta myös Yhdysvalloissa.
Suomennettua tuotantoa

Armahin tunnetuimpia romaaneja ovat Pirstaleita ja Mistä meille tämä armo?'. Hän on jatkanut kirjoittamistyötään 2000-luvulle saakka.
Pirstaleita.  (Fragments)  Suomentanut Seppo Loponen. Helsinki:  Tammi, 1971.  ISBN 951-30-0466-X.  - Keltainen kirjasto
Mistä meille tämä armo.  (Why we are so blest?)  Suomentanut Seppo Loponen. Helsinki:  Tammi, 1979.  ISBN 951-30-2890-9.
Aiheesta muualla

Ayi Kwei Armah Biography Selected writings: Ghana, Africa, African, and University – JRank Articles. Viitattu 11.12.2018 (englanniksi).